সপ্ত-পর্বত থেকে নামকরণ হওয়া সাতপুরা জঙ্গল মধ্যপ্রদেশের হোশঙ্গাবাদ জেলার মোট 1427 বর্গকিলোমিটার এলাকা জুড়ে অবস্থিত। মধ্যপ্রদেশের অন্যান্য জঙ্গল যেমন কানহা বা বান্ধবগড়ের তুলনায় কম পরিচিতির সুবাদে এখানে পর্যটক আসেন কম। প্রকৃতিও তাই নিজের ইচ্ছামত সাজিয়ে রাখতে পারেন এই রাজ্যের সুন্দরতম জঙ্গলটিকে। 1981 সালে এটিকে জাতীয় উদ্যানের মর্যাদা দেয়া হয়, পরবর্তীকালে 2000 সালে এখানে গড়ে তোলা হয় বাঘেদের জন্য অভয় অরণ্য।